22. ΒΑΣΙΛΙΚΟ ΔΙΑΤΑΓΜΑ υπ’ αριθ. 474 της 31/31 Μαΐου 1965 (ΦΕΚ Α΄ 105) Περί διατηρήσεως των παρά τω Οργανισμώ Ελέγχου δι’ αυτοκινήτων Συγκοινωνιών (Ο.Ε.Α.Σ.) Συμβουλίων και Επιτροπών. Έχοντες υπ’ όψιν: Το άρθρ. 5 παρ. 1 του Ν.Δ. 4352/64 «περί διατάξεων αφορωσών τους δημοσίους υπαλλήλους, ως και περί καταργήσεως Συμβουλίων και Επιτροπών των Δημοσίων Υπηρεσιών κλπ.», την παρ. 3 του άρθρ. 22 του Ν.Δ. 4373/1964 «περί διαρρυθμίσεως του φόρου καταναλώσεως καπνού και άλλων τινών διατάξεων», την παρ. 3 του άρθρ. 14 του Νόμ. 4459/65 «περί τροποποιήσεως των διατάξεων περί φορολογίας μεταβιβάσεως αυτοκινήτων κλπ.», ως και την υπ’ αριθ. 498/1965 γνωμοδότησιν του Συμβουλίου της Επικρατείας, προτάσει των Ημετέρων, Προέδρου της Κυβερνήσεως και Υπουργών Συντονισμού, Οικονομικών και Συγκοινωνιών, απεφασίσαμεν και διατάσσομεν: Άρθρ.1.-(Τροποποιείται η σύνθεσις του Διοικητικού Συμβουλίου του Ο.Ε.Α.Σ., του προβλεπομένου υπό του άρθρ. 10 παρ. 12 του Ν.Δ. 4246/1962, ανωτ. σελ. 326,07, του οποίου αρμοδιότης παραμένει η υπό των κειμένων διατάξεων οριζομένη). Άρθρ.2.-Διατηρούνται αι βάσει των Νόμ. 817/43, άρθρ. 5, 1970/44 και άρθρ. 1 παρ. δ΄ Β.Δ. 14/29.8.46 συσταθείσαι υπό του Διοικητικού Συμβουλίου του Ο.Ε.Α.Σ. Επιτροπαί, παρακολουθήσεως των παρ’ αυτού χορηγουμένων δανείων, παραλαβής εισιτηρίων και επιβολής ποινών, συγχωνευόμεναι δι’ απάσας τας αρμοδιότητάς των, εις μίαν συντιθεμένην ως ακολούθως: Σελ.326,08(β) 265-074 1)Ενός υπαλλήλου επί βαθμοίς 2ω ή 3ω του Υπουργείου Συγκοινωνιών, οριζομένου μετά του αναπληρωτού του, παρά του Υπουργού Συγκοινωνιών. 2)Ενός μέλους του Διοικητικού Συμβουλίου, του Ο.Ε.Α.Σ. οριζομένου, μετά του αναπληρωτού του, υπό του Προέδρου τούτου. 3)Ενός υπαλλήλου επί βαθμώ 4ω του Ο.Ε.Α.Σ. οριζομένου, μετά του αναπληρωτού του, υπό του Διευθυντού του Ο.Ε.Α.Σ. Χρέη Γραμματέως εκτελεί υπάλληλος του Ο.Ε.Α.Σ., οριζόμενος, μετά του αναπληρωτού του, υπό του Διευθυντού του Ο.Ε.Α.Σ. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 21.Ζ.β.22 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 23. ΒΑΣΙΛΙΚΟΝ ΔΙΑΤΑΓΜΑ υπ’  αριθ.1007  της 2/12 Δεκ. 1966 (ΦΕΚ Α΄ 273) Περί επεκτάσεως των άρθρ. 1 και 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.» και επί του προσωπικού Β΄ Κατηγορίας του Οργανισμού Ελέγχου των δι’ Αυτοκινήτων Συγκοινωνιών (Ο.Ε.Α.Σ.). Έχοντες υπ’ όψιν: 1.Το άρθρ. 2 παρ. 11 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.». 2.Την από 2.8.66 γνώμην του Διοικητικού Συμβουλίου του Οργανισμού Ελέγχου των δι’ Αυτοκινήτων Συγκοινωνιών (Ο.Ε.Α.Σ.). 3.Την υπ’ αριθ. 805/7.10.66 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 4.Την υπ’ αριθ. 963/2.11.66 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Συγκοινωνιών, απεφασίσαμεν και διατάσσομεν: Άρθρον μόνον.-Αι διατάξεις των άρθρ. 1 και 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.» επεκτείνονται και επί του Προσωπικού Β΄ Κατηγορίας του Οργανισμού Ελέγχου των δι’ Αυτοκινήτων Συγκοινωνιών (Ο.Ε.Α.Σ.). 2.Η υπό της παρ. 8 του άρθρ. 2 του εν τη προηγουμένη παραγράφω αναφερομένου Νόμου προβλεπομένη Επιτροπή συγκροτείται εξ ενός μέλους του Ανωτάτου Συμβουλίου Δημοσίων Υπηρεσιών, εξ ενός ανωτέρου υπαλλήλου του Γενικού Λογιστηρίου του Κράτους και ενός ανωτέρου υπαλλήλου της Γενικής Διευθύνσεως Μεταφορών του Υπουργείου Συγκοινωνιών. Εις τους αυτούς επί των Οικονομικών και Συγκοινωνιών Υπουργούς, αναθέτομεν την δημοσίευσιν και εκτέλεσιν του παρόντος Δ/τος. Ο Νόμ. 4464/1965 παρατίθεται εις τόμ. 2Α σελ. 316,19. 